open-index/open-wikipedia-markdown huggingface dataset:
ஐதராபாத்திலுள்ள ஆர்மீனியக் கல்லறை

**ஐதராபாத்திலுள்ள ஆர்மீனியக் கல்லறை** (*Armenian cemetery in Hyderabad*)  உப்புகுடா ஆர்மீனியக் கல்லறை என்றும் அழைக்கப்படும் இது முந்நூறு ஆண்டுகள் பழமையான கல்லறையாகும். குதுப் ஷாஹி காலத்தைச் சேர்ந்த இது இந்தியாவின் தெலங்காணாவிலுள்ள ஐதராபாத்தின் புறநகர்ப் பகுதியான உப்புகுடாவில் (முன்னாள் ஓபிகுடா) அமைந்துள்ளது.

## கல்லறை
இந்த தளத்தில் ஆர்மீனியக் கல்லறைகளும் தேவாலயங்களும் உள்ளன. இந்த கல்லறையில் ரெவ் ஜோஹன்னஸ் (1680) மற்றும் ரெவ் சைமன் (1724) என்ற இரு திருத்தூதர்கள் உட்பட மொத்தம் 19 ஆர்மீனியர்கள் அடக்கம் செய்யப்பட்டுள்ளனர். ஐதராபாத்து நகரத்துடனான ஆர்மீனிய உறவின் கடைசி அறியப்பட்ட சுவடு இதுவாகும்.

ஐதராபாத்தில் கணிசமான அளவு ஆர்மீனியர்கள் வசித்து வந்துள்ளனர். ஐதராபாத்து ஆர்மீனியச் சமூகம் நிலைத்த திருத்தந்தையின் ஆணை ஓலையிலிருந்து எச்மியாட்சின் பேராலயத்தைப் பெற்றது. ஐதராபாத்தில் வசித்த டச்சுக்காரர்களுக்கும், ஆங்கிலேயர்களுக்கும் குறிப்பிட்டக் கல்லறை இல்லை என்பதால் இதைனை அவர்கள பகிர்ந்து கொண்டனர்.

## பாதுகாப்பு
இந்த ஆர்மீனிய கல்லறை , இந்தியத் தொல்பொருள் தளங்களின் கீழ் தொல்பொருள் துறையால் பாதுகாக்கப்பட்ட நினைவுச்சின்னமாக இருக்கிறது. குடியிருப்பாளர்களாலும், இதற்கு பொறுப்பான துறையின் அலட்சியம் காரணமாக இது கிட்டத்தட்ட அழிக்கப்படும் விளிம்பில் உள்ளது.

## மேற்கோள்கள்

## வெளி இணைப்புகள்
:The cemetery Image.
:The current condition of cemetery, Image.
:Book source
:Armenian settlement in India

பகுப்பு:ஐதராபாத் இராச்சியம்
பகுப்பு:தெலங்காணா
தபீர்புரா

**தபீர்புரா** ( *Dabeerpura* ) என்பது  இந்தியாவின் தெலுங்கானாவிலுள்ள ஐதராபாத்தின் பழைய நகரப் பகுதியிலுள்ள பழமையான சுற்றுப்புறங்களில் ஒன்று. இதை யாகுத்புரா, சஞ்சல்குடா, புராணி அவேலி, நூர்கன் பஜார், மற்றும் ஆசாம்புரா ஆகியவை சூழ்ந்துள்ளன.  "தர்வாசா" என்று அழைக்கப்படும் அசல் பதின்மூன்று நுழைவாயில்களில் தபீர்பூராவும் ஒன்றாகும். 1990இல் கட்டப்பட்ட இந்த புறநகரில் தொடர்வண்டி பாதையில் பெரிய மேம்பாலம் ஒன்று உள்ளது.

## சொற்பிறப்பியல்
தில்லியில் பிறந்த பிரபல உருதுக் கவிஞரும் எழுத்தாளருமான அப்துல் சமத் என்பவருக்கு 'தபீர்-உல்-முல்க்' என்ற தலைப்பு வழங்கப்பட்டதன் மூலம் தபீர்பூரா என்று பெயரிடப்பட்டது.

## புள்ளிவிவரம்

2011 இந்திய மக்கள் தொகை கணக்கெடுப்பின்படி, இந்தக் கிராமத்தில் 1265 வீடுகளும், 1134 ஹெக்டேர் பரப்பளவில் 5398 மக்கள்தொகையும் உள்ளன. கிராமத்தில் ஆண்களின் எண்ணிக்கை 2714, பெண்களின் எண்ணிக்கை 2684 . பட்டியலின மக்களின் எண்ணிக்கை 1316, பட்டியலின பழங்குடியினரின் எண்ணிக்கை 75 ஆகும். கிராமத்தின் மக்கள் தொகை கணக்கெடுப்பு இருப்பிடக் குறியீடு 574095 ஆகும்.

## பொதுப் போக்குவரத்து
தெலங்காணா மாநில போக்குவரத்து நிறுவனம் இயக்கும் பேருந்துகள் மூலம் தபீர்புரா நன்கு இணைக்கப்பட்டுள்ளது. மேலும் ஒரு பேருந்து முனையமும் அருகில் இருப்பதால், இது சார்மினார், நம்பள்ளி மற்றும் கோட்டியுடன் நன்கு இணைக்கப்பட்டுள்ளது. இது நிசாம் ஐதராபாத்தின் நுழைவாயில் ( இப்போது பழைய நகரம் ) பழைய நகரம்) என்று அழைக்கப்படுகிறது

தபீர்புராவில் ஐதரபாத் எம்.எம்.டி.எஸ் தொடர் வண்டி நிலையம் உள்ளது. இதனுடைய கால அட்டவணையை தென் மத்திய இரயில்வே இணையதளத்தில் காணலாம்.

## அடையாளங்கள்

* தபீர்புரா தர்வாசா, நிசாமின் ஆட்சியின் போது கட்டப்பட்ட பதின்மூன்று அசல் நுழைவாயில்களில் ஒன்றான புராணி அவேலியின் நுழைவாயிலாக இருந்தது.
* பிபி கா அலவா
* கம்லிவாலே ஷா சஹாப் தர்கா, ஒரு முஸ்லிம் துறவியின் கல்லறை.
* ஜபார் ஹோட்டல்
* தபீர்புரா மேம்பாலம்

## குறிப்புகள்

பகுப்பு:Coordinates on Wikidata
பகுப்பு:ஐதராபாத் மாவட்டம், இந்தியா
பகுப்பு:தெலங்காணாவில் உள்ள ஊர்களும் நகரங்களும்
பகுப்பு:தெலங்காணா
தீவு எலிக்காது வௌவால்

**தீவு எலிக்காது வௌவால்** *(Insular myotis*)(*மயோடிசு இன்சுலாரம்) என்பது மியோடிஸ்* பேரினத்தில் உள்ள 100க்கும் மேற்பட்ட வெடுப வௌவால் சிற்றினங்களில் ஒன்றாகும். இந்தச் சிற்றினம் அமெரிக்க சமோவா மற்றும் சமோவாவில் காணப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:வௌவால்கள்
லோட்டன் தேன்சிட்டு

**லோட்டன் தேன்சிட்டு** (*Loten's sunbird* or *Long-billed sunbird*)(*சின்னைரிசு லோடெனியா*) என்பது நெக்டாரினிடே குடும்பத்தைச் சேர்ந்த நீண்ட, வளைந்த அலகினையுடைய ஒரு தேன்சிட்டு. இந்த தேனிசிட்டு பெரும்பாலும் தென்னிந்திய தீபகற்பத்திலும் இலங்கையிலும் மட்டும் காணப்படக்கூடிய ஓரிட வாழ்வி ஆகும். தென்னிந்தியாவில் காணப்படும் தேன்சிட்டுகளில் அளவில் இதுவே பெரியது. (இதே குடும்பத்தைச் சேர்ந்த சிலந்திபிடிப்பான் லோட்டன் தேன்சிட்டை விட சற்று பெரியது.)

## உடலமைப்பும் கள அடையாளங்களும்
*லோட்டன் தேன்சிட்டு* சுமார் 13 செ. மீ. உடல் நீளமும் 8 முதல் 11 கிராம் வரை எடையும் இருக்கும்.

ஆண்: ஒளிரும் கருஊதா நிற மேற்பகுதியும் தலையை கொண்டது. இதே போலுள்ள ஊதாத் தேன்சிட்டை விடப் பெரிய அலகும் உடல் நீளமும் உடையது. மார்புப் பகுதியில் அரக்குப் பட்டையுடன் தோள்பட்டையில் செம்மஞ்சள் நிறக் கொத்தும் தனித்துவமாகத் தெரியும்.

பெண்: இலைப் பச்சை நிறத்துடன் தெளிவான எல்லை கொண்ட மேல்பகுதியும் வெளிர் மஞ்சள் அடிப்பகுதியும் கொண்டது. ஊதாத் தேன்சிட்டில் உள்ளது போல் புருவக்கோடு இருக்காது.

## பரவலும் வாழ்விடமும்
### பரவல்
இந்தியாவில், கிழக்கே விசாகப்பட்டினத்திற்குத் தெற்காகவும் மேற்கே மும்பைக்குத் தெற்கேயும் உள்ள பகுதிகளில் தொடங்கி தென்னிந்தியாவிலும் இலங்கையிலும் காணப்படுகின்றது. இருப்பினும், மேற்குத் தொடர்ச்சி மலைத்தொடரிலும் தென்னிந்தியத் தீபகற்பத்திலும் இலங்கையில் வட மாகாணத்தைத் தவிர பிற பகுதிகளிலும் இது பெருமளவில் காணப்படுகின்றது. இலங்கையில் காணப்படும் இனமான *C. lotenius lotenius* தென்னிந்தியாவில் உள்ள உள்ளினத்தைவிட (*C. lotenius hindustanicus*) சற்று பெரிய அலகினைக் கொண்டது.

### வாழிடம்
இலையுதிர் காடுகள், மரங்கள் (குறிப்பாக, பூக்கள் நிறைந்த மரங்கள்) அடர்ந்த தோட்டங்கள், விவசாயப் பகுதிகள்; இவ்வகை வாழ்விடமுள்ள நகரப் பகுதிகளிலும் இவை காணப்படுகின்றன. 1600 மீட்டர் உயரத்திலிருந்து 2100 மீட்டர் உயரம் வரை கூட இவற்றை காணலாம்.

## உணவும் உணவு தேடும் முறையும்
உணவு. பூச்சிகள், சிலந்திகள், தேன்.

உணவு தேடும் முறை. தனியாகவும் இணையோடும் உணவு தேடும். உணவுப் பொருளின் அருகில் நிலையாக வட்டமிடும், சிறிது சிறிதாக பொறுக்கி உணவை எடுக்கும். மலர்களின் புல்லிவட்டத்தை ஓட்டை போட்டு தேனை எடுக்கும்.

## பெயர்க் காரணம்
இலங்கையின் கவர்னராக இருந்த ஜோன் கிடியன் லோட்டன் என்பார் பீட்டர் டீ பெவர் என்ற ஓவியரைக் கொண்டு இப்புள்ளை முதலில் வரையச் செய்தார். பின்னர், லோட்டனிடம் இருந்து பெறப்பட்ட மாதிரிகளுக்கு *நவீன உயிரியல் வகைப்பாட்டின் தந்தை* என அழைக்கப்படும் லின்னேயசு லோட்டனின் பெயரை இட்டார்.

## மேற்கோள்கள்

## வெளி இணைப்புகள்
* Internet Bird Collection
* Loten's Sunbirds' nest making video 9-1-2021

பகுப்பு:தமிழ்நாட்டில் காணப்படும் பறவைகள்
பகுப்பு:இலங்கைப் பறவைகள்
பகுப்பு:தென்னிந்தியப் பறவைகள்
ஆசோனியம்

**ஆசோனியம்** (*Ausonium*) Ao என்ற மூலக்கூற்று வாய்ப்பாட்டாலும் 93 என்ற அணு எண்ணாலும்  பெயரிடப்பட்டு விவரிக்கப்பட்ட ஒரு தனிமமாகும். இப்போது நெப்டியூனியம் என்ற பெயரால் இத்தனிமம் அழைக்கப்படுகிறது. இத்தாலியின் கிரேக்க பெயரான ஆசோனியா என்ற பெயர் இத்தனிமத்திற்கு சூட்டப்பட்டது.  
அதே குழு இத்தாலிக்கு வழங்கப்பட்ட கவித்துவமான  பெயரான எசுபெரியா என்ற பெயரை முன்னிறுத்தி 94 என்ற அணு எண் கொண்ட அடுத்த தனிமத்திற்கு எசுபெரியம் என்ற பெயரை வழங்கியது.  பின்னர் இத்தனிமத்திற்கு  புளூட்டோனியம் என்று பெயரிடப்பட்டது.

1934 ஆம் ஆண்டில் ரோம் பல்கலைக்கழகத்தின் என்ரிக்கோ பெர்மி மற்றும் விஞ்ஞானிகள் குழுவினரால் கண்டுபிடிக்கப்பட்ட இத்தனிமம் இப்போது மதிப்புநீக்கம் செய்யப்பட்டுவிட்டது. இதே ஆண்டில் பெர்மியின் சோதனை முடிவுகளுக்கான மாற்று விளக்கங்களை ஐடா நோடாக் முன்னதாகவே வழங்கியிருந்தார்.  1938 ஆம் ஆண்டு அணுக்கருப் பிளவு செயல்முறை கண்டுபிடிக்கப்பட்டதைத் தொடர்ந்து பெர்மியின் கண்டுபிடிப்பு உண்மையில் பேரியம், கிரிப்டன் மற்றும் பிற தனிமங்கள் சிலவற்றின் கலவை என்பது உணரப்பட்டது. உண்மையான தனிமம் பல ஆண்டுகளுக்குப் பிறகு கண்டுபிடிக்கப்பட்டு நெப்டியூனியம் என்ற பெயரால் அழைக்கப்பட்டது. 
 
இத்தாலியின்  சின்னத்தை ஏந்தியிருந்த ரோமானிய அதிகாரிகள் லிக்டோர்கள் எனப்பட்டனர். இதனால் பாசிச கோட்பாட்டாளர்கள் இத்தனிமங்களில் ஒன்றுக்கு லிட்டோரியா என்ற பெயரைச் சூட்ட விரும்பினர். 

## மேற்கோள்கள்

*Element name etymologies. Retrieved February 23, 2010.
*Enrico Fermi, Artificial radioactivity produced by neutron bombardment, Nobel Lecture, December 12, 1938.

பகுப்பு:நெப்டியூனியம்
எதிர்க்கட்சித் தலைவர்

**எதிர்க்கட்சித் தலைவர்** (Leader of the Opposition) என்பது பாரம்பரியமாக நாடாளுமன்ற ஜனநாயகத்தில் அரசாங்கத்தில் இல்லாத மிகப்பெரிய கட்சியின் தலைவரைக் குறிப்பது ஆகும்.

பல பொதுநலவாய இராச்சியங்களில் இவர் *அவரது மாட்சிமைக்கு விசுவாசமான எதிர்க்கட்சித் தலைவர்*  என அறியப்படுகிறார்.

## மேலும் காண்க
* தமிழ்நாடு சட்டப்பேரவை எதிர்க்கட்சித் தலைவர்
* எதிர்க்கட்சித் தலைவர் (இந்தியா)
* எதிர்க்கட்சித் தலைவர் (இலங்கை)
* எதிர்க்கட்சி (நாடாளுமன்றம்)

## மேற்கோள்கள்

பகுப்பு:அரசியல்
மாணிக்க கன்ன தேன்சிட்டு

thumb|கெங் கிராச்சன் தேசிய பூங்கா
thumb|மாணிக்க-கன்ன தேன்சிட்டு (ஆண்)
**மாணிக்க கன்ன தேன்சிட்டு** *(Ruby-cheeked sunbird)*(*சால்கோபரியா சிங்கலென்சிசு*) என்பது நெக்டரினிடே குடும்பத்தில் உள்ள தேன்சிட்டாகும்.

## பரவலும் வாழ்விடமும்
இது வங்காளதேசம், பூட்டான், புரூணை, கம்போடியா, சீனா, இந்தியா, இந்தோனேசியா, இலாவோசு, மலேசியா, மியான்மர், நேபாளம், தாய்லாந்து மற்றும் வியட்நாமில் காணப்படுகிறது . இதன் இயற்கை வாழ்விடங்கள் மித வெப்பமண்டல அல்லது வெப்பமண்டல ஈரமான தாழ் நில காடு, மிதவெப்பமண்டல அல்லது வெப்பமண்டல அலையாத்தித் தாவரங்கள் மற்றும் மிதவெப்பமண்டல அல்லது வெப்பமண்டல ஈரப்பதமான மான்டேன் காடுகளாகும்.

## வகைபிரித்தல்
இச்சிற்றினத்தின் கீழ் பல துணைச்சிற்றினங்கள் அங்கீகரிக்கப்பட்டுள்ளன:

* *சா. சி. சிங்காலென்சிசு* (கமெலின், 1789) (பரிந்துரைக்கப்பட்ட துணையினங்கள்)
* *சா. சி. அசாமென்சிசு* கிலாசு, 1930
* *சா. சி. பேண்டென்சிசு* (ஹூகர்வெர்ப், 1967)
* *சா. சி. போரெனெயா* கிலாசு, 1921
* *சா. சி. இன்டர்னோட்டா* (தீக்னன், 1955)
* *சா. சி. இன்டர்போசிட்டா* இராபின்சன் & கிலாசு, 1921
* *சா. சி. கோரடென்சிசு* கிலாசு, 1918
* *சா. சி. பல்லிடா* சேசன், 1935
* *சா. சி. பனோப்சியா* ஓபர்ஹோல்சர், 1912
* *சா. சி. பீனிகோடிசு* (தெம்மினிக், 1822)
* *சா. சி. சுமத்திரனா* கிலாசு, 1921

## மேற்கோள்கள்

பகுப்பு:வங்காளதேசப் பறவைகள்
பகுப்பு:வடகிழக்கு இந்தியப் பறவைகள்
மிர் ஆலம் ஏரி

**மிர் ஆலம் ஏரி**  (*Mir Alam Tank*) என்பது இந்தியாவின் தெலங்காணாவின் ஐதராபாத்தில் உள்ள ஒரு நீர்த்தேக்கம் ஆகும். இது முசி ஆற்றின் தெற்கே அமைந்துள்ளது. ஓசுமான் சாகர் ஏரி மற்றும் ஹிமாயத் சாகர் கட்டப்படுவதற்கு முன்பு ஐதராபாத்திற்கு குடிநீரின் முதன்மை ஆதாரமாக இது இருந்தது. இது பாம் பள்ளத்தாக்கு (தட்பன்) அருகிலுள்ள தேசிய நெடுஞ்சாலை எண் 7 உடன் இணைக்கப்பட்டுள்ளது.

## வரலாறு
ஐதராபாத்து மாநிலத்தின் மூன்றாவது நிசாமின் ஆட்சிக் காலத்தில், மாநிலத்தின் பிரதம மந்திரியாக இருந்த (1804 - 1808) மிர் ஆலம் பகதூரின் பெயரிடப்பட்டது. மிர் ஆலம் 1804 சூலை 20 அன்று இந்த ஏரிக்கு அடித்தளம் அமைத்தார். இது சுமார் இரண்டு ஆண்டுகளில் 1806 சூன் 8 அன்று நிறைவடைந்தது.

## வசதிகள்
நேரு விலங்கியல் பூங்கா எரியை ஒட்டியுள்ளது. மேலும், தெலாங்காணா சுற்றுலா நிறுவனம் ஏரியில் படகுகளை இயக்குகிறது. இதற்காக மிருகக்காட்சிசாலையின் வழியாக செல்ல வேண்டும்.

## போக்குவரத்து
தெலங்காணா மாநில போக்குவரத்து நிறுவனம் இதற்கான பேருந்து சேவையை வழங்குகிறது. ஒவ்வொரு 10 நிமிடங்களுக்கும் பேருந்துகள் கிடைக்கும். அருகிலுள்ள ஐதராபாத் மல்டி மாடல் தொடர் வண்டி நிலையம் நிலையம் சிவ்ராம்பள்ளியில் அமைந்துள்ளது.

## மிர் ஆலம் பூங்கா
நீர்நிலைக்கு அருகில் ஒரு பூங்கா உருவாக்கப்பட்டுள்ளது. குதுப் ஷாஹி பாணியில் சுவர்களில் ஓவியங்கள் வரையப்பட்டுள்ளன. ஓவியங்கள் முப்பரிமான வகையில் உள்ளது. இங்கு ஒரு அறிவியல் பூங்காவும், பிற வசதிகளும் உள்ளன. 

## மேற்கோள்கள்

## வெளி இணைப்புகள்
*The Hindu feature

பகுப்பு:Coordinates on Wikidata
பகுப்பு:தெலங்காணாவின் ஏரிகள்
பகுப்பு:ஐதராபாத் இராச்சியம்
பகுப்பு:ஐதராபாத்து
டெலியோர்னிசு

***டெலியோர்னிசு*** (*Deleornis*) என்பது ஆப்பிரிக்கத் தேன்சிட்டு ஆகும். இது பறவைகளின் நெக்டாரினிடே குடுபம்பத்தினை சார்ந்த ஒரு பேரினமாகும். இதன் சிற்றினங்கள் சில நேரங்களில் *ஆந்த்ரெப்ட்சுகளில்* சேர்க்கப்படுகின்றனர். இப்பேரினத்தின் கீழ் உள்ள சிற்றினங்கள்.

* பிரேசரின் தேன்சிட்டு, *டெலியோர்னிசு பரேசெரி*
* சாம்பல் தலை தேன்சிட்டு, *டெலியோர்னிசு ஆக்சில்லரிசு*

சாம்பல் தலை தேன்சிட்டு சில நேரங்களில் பரேசெரின் தேன்சிட்டின் துணையினமாகக் கருதப்படுகிறது.

தேன்சிட்டுக்கள் மிகச் சிறிய பழைய உலகப் பசாரென் பறவைகளின் ஒரு குழுவாகும். இவை பெரும்பாலும் மலர்த்தேனை உண்கின்றன. இருப்பினும் குஞ்சுகள் பூச்சிகளை உணவாக உண்ணும். சிறிய இறக்கைகளை வேகமாக அசைத்துப் பறக்கின்றன. பெரும்பாலான இனங்கள் ஓசனிச்சிட்டைப் போல வட்டமிடுவதன் மூலம் மலர்த்தேனை எடுத்துக் கொள்ளும். ஆனால் பொதுவாகப் பெரும்பாலான நேரங்களில் மலரில் அமர்ந்து உணவை எடுக்கின்றன.

## மேற்கோள்கள்

பகுப்பு:பறவைப் பேரினங்கள்
பிரேசரின் தேன்சிட்டு

**பிரேசரின் தேன்சிட்டு** (*Fraser's sunbird*) (*டெலியோர்னிசு பரேசெரி* ) என்பது நெக்டரினிடே குடும்பத்தில் டெலியோர்னிசு பேரினத்தினைச் சார்ந்த ஓர் சிற்றினமாகும். இது அங்கோலா, கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, கோட் டிவார், எக்குவடோரியல் கினி, காபோன், கானா, கினி, லைபீரியா, மாலி, நைஜீரியா, சியரா லியோனி, தான்சானியா, டோகோ மற்றும் உகாண்டா ஆகிய நாடுகளில் காணப்படுகிறது.

## மேற்கோள்கள்
புக்கிட் மேரா (கிரியான்)

**புக்கிட் மேரா**' (மலாய்: *'Bukit Merah*; சீனம்:武吉美拉) என்பது மலேசியாவின் பேராக் மாநிலத்தில், கிரியான் மாவட்டத்தில் உள்ள ஒரு கிராமப்புற நகரம் ஆகும். இந்த நகரத்திற்கு அருகில் இருக்கும் நகரங்கள்: செமாங்கோல்; தைப்பிங்; கோலா குராவ். 

புக்கிட் மேரா எனும் பெயரில் பேராக் மாவட்டத்தில் மட்டும் இரண்டு இடங்கள் உள்ளன. முதலாவது கிந்தா மாவட்டத்தின் புக்கிட் மேரா (Bukit Merah Kinta). இதைக் கிந்தா புக்கிட் மேரா என்று அழைக்கிறார்கள். மற்றொன்று கிரியான் மாவட்டத்தின் புக்கிட் மேரா (Bukit Merah Kerian). இதைக் கிரியான் புக்கிட் மேரா அல்லது தைப்பிங் புக்கிட் மேரா என்றும் அழைக்கிறார்கள். 

புக்கிட் மேரா ஒரு பிரபலமான சுற்றுலாத் தலமாகும். இங்குள்ள புக்கிட் மேரா ஏரிக்கரை உல்லாச சுற்றுலாத் தலம் (Bukit Merah Laketown Resort) நாடளவில் மிகப் பிரபலமானது. இந்தப் பகுதியில் ஓர் அணை கட்டப்பட்டது. அதனால் ஒரு பெரிய தாழ்வான பகுதி நீரில் மூழ்கியது. அதுவே ஓர் ஏரியானது. புக்கிட் மேரா ஏரி (Tasik Bukit Merah). இப்போது புக்கிட் மேரா ஏரிக்கரை சுற்றுலா தலமாகும்.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
மெத்தில் தயோயுராசில்

**மெத்தில் தயோயுராசில்** (*Methylthiouracil*) என்பது ஒரு கரிமக்கந்தகச் சேர்மமாகும்.  தைராய்டு எதிர்ப்பிகள் தயாரிப்பில் இச்சேர்மம் பயன்படுத்தப்படுகிறது. 

புரோப்பைல் தயோயுராசில் என்ற மருந்துடன் நெருங்கிய தொடர்புடைய ஒரு தயோவமைடு என்று இச்சேர்மம் கருதப்படுகிறது. அமெரிக்காவில் மெத்தில் தயோயுராசில் மருந்து மருத்துவ ரீதியாகப் பயன்படுத்தப்படுவதில்லை. இது புரோப்பைல் தயோயுராசில் என்ற மருந்துடன் ஒத்த நடவடிக்கைகளையும் பக்க விளைவுகளின் பொறிமுறைகளையும்  கொண்டுள்ளதாக அங்கு  பார்க்கப்படுகிறது. தைராய்டு சுரப்பியில் தைரோகுளோபுலின் போன்ற சேமிக்கப்பட்ட தைராய்டு இயக்குநீர்  உருவாக்கத்தை குறைக்கும் நடவடிக்கையில் இந்த மருந்து ஈடுபடுகிறது. 

மிகைக் கேடையச் சுரப்பி நோய்  நிலைக்கு சிகிச்சையளிப்பதற்காக  இம்மருந்தைப் பயன்படுத்துகையில் தைரோகுளோபுலின் இருப்பு மற்றும் பிற காரணிகளைப் பொறுத்து, இரண்டு வாரங்கள் வரை தைராய்டு இயக்குநீரை தாமதமாகச் சுரக்கச் செய்யும் என்பது இதன் மருத்துவ விளைவாகும்.

## தயாரிப்பு
எத்தில் அசிட்டோவசிட்டேட்டுடன் தயோயூரியாவைச் சேர்த்து ஒடுக்க வினைக்கு உட்படுத்தினால் மெத்தில் தயோயுராசில் எளியமுறையில் உருவாகிறது.  

இவ்வொடுக்க வினையை தொடர்ந்து நிகழ்த்தினால் கொழுப்புசார் பக்கச்சங்கிலிகள் இணைவதைக் காணலாம். 

## மேற்கோள்கள்

பகுப்பு:தயோயூரியாக்கள்
மதீனா கட்டிடம், ஐதராபாத்து

**மதீனா கட்டிடம்** ( *Madina building* ) என்பது வக்ஃப் வாரிய சொத்தாகும். மேலும் இது ஹஜ் யாத்ரீகர்களுக்கு சேவை செய்யும் நோக்கில் கட்டப்பட்டுள்ளது. 

## வரலாறு
சவூதி அரேபியாவின் புனித நகரமான மதீனாவில் வசிக்கும் முஸ்லிம்களுக்கு ஆதரவளிக்கும் நோக்கில் இக்கட்டிடம் கட்டப்பட்டது. இந்த கட்டிடம் மூலம் பெறப்படும் வாடகை மதீனாவின் ஹெஜாஸில் வசிப்பவர்கள் மத்தியில் விநியோகிக்கப்பட்டது. நவாப் அல்லாதீனின் குடும்பம் இதற்கு முக்கிய காரணமாக இருந்தது.  இந்தக் கட்டிடத்தில் சுமார் 200 கடைகளும் 100 குடியிருப்புகளும் உள்ளன. 

## வணிகப் பகுதி
மதீனா கட்டிடம் இந்தியாவின் ஐதராபாத்தின் மிகப் பழமையான வணிக புறநகர்ப் பகுதியாகும். இது வரலாற்று புகழ் பெற்ற சார்மினருக்கு மிக அருகில் உள்ளது.  இது ஐதராபாத்தில் உள்ள ஒரு முக்கிய பாரம்பரிய சில்லறை வீதி. இக்கட்டிடம் அண்டை வணிகப் பகுதிகளான பதர்கட்டி, ஷெஹ்ரான், சார்மினார், இலாட் பஜார் ஆகியவற்றுடன் இணைக்கப்பட்டுள்ளது. இது பெண்களுக்காகவும், மணப்பெண்களுக்காகவும் பிரத்யேகமாக கடைகளைக் கொண்டுள்ளது. மேலும் தினமும் மில்லியன் கணக்கில் வணிகங்கள் இந்த பிராந்தியத்தில் செய்யப்படுகின்றன.  திருமண ஆடைகளில் பெரும்பாலானவை அண்டை மாநிலங்களான, அமெரிக்கா, ஐரோப்பா, மத்திய கிழக்கு, பாக்கித்தான், வங்காளதேசம் போன்ற பல நாடுகளுக்கு ஏற்றுமதி செய்யப்படுகின்றன. புனித ரமலான் மாதத்தில் இங்கு மக்கள் கூட்டம் அதிகமாக இருக்கும். 

தெருவில் நகர அடிப்படை உணவு உணவுகளை வழங்கும் பல உணவகங்கள் உள்ளன, மதீனா உணவு விடுதி போன்ற சில பிரபலமான ஐதராபாத்து உணவகங்கள் உள்ளன. இது அனைத்து பிரபலமான ஐதராபாத்து உணவுகளையும் வழங்குகிறது. புனித ரமலான் மாதத்தில் வழங்கப்படும் ஐதராபாத்து கலீமுக்கு இவை மிகவும் பிரபலமாக உள்ளன.

### மதீனா உணவு விடுதி
1947 ஆம் ஆண்டில் கட்டிடத்தின் வெளியே மதீனா உணவு விடுதி திறக்கப்பட்டது.  

## போக்குவரத்து
தெலங்காணா மாநில அரசின் பேருந்து நிறுவனம் பேருந்துகளை இயக்குகின்றன. இது நகரின் அனைத்து பகுதிகளையும் இணைகிறது. அருகிலுள்ள எம்.எம்.டி.எஸ் தொடர் வண்டி நிலையம் யாகுத்புரா அல்லது மலக்பேட்டில் உள்ளது .

## மேற்கோள்கள்

பகுப்பு:Coordinates on Wikidata
பகுப்பு:தெலங்காணா
பகுப்பு:ஐதராபாத்து
கிழக்கத்திய பெரும் அணில்

**கிழக்கத்திய பெரும் அணில்** (*Oriental giant squirrel*) என்பது பூனை அளவிலான மரத்தில் வாழும் அணில்கள் ஆகும். இவை ரட்டுபினே துணைக் குடும்பத்தில் ரட்டுபா பேரினத்தினைச் சார்ந்தவை. இவை தெற்கு மற்றும் தென்கிழக்கு ஆசியாவின் தனித்துவமான விலங்குகளாகும்.

## சிற்றினங்கள்
கிழக்கத்திய பெரும் அணில் பேரினமான *ரட்டுபா*வின் கீழ் நான்கு சிற்றினங்கள் உள்ளன:

வரலாற்றுக்கு முந்தைய காலங்களில் இந்த கிழக்கத்திய பெரும் அணில் பரம்பரை மிகவும் பரவலாக இருந்தது. உதாரணமாக, ரட்டுபாவினை மிகவும் ஒத்த மற்றும் சாத்தியமான விலங்குகள் இந்த பேரினத்தின் கீழ் வைக்கப்பட்டன. அல்லது குறைந்த பட்சம் ரடுபினே குடும்பத்தினை சார்ந்ததாக ஆரம்ப லாங்கியனி, நடு மியோசின் காலத்திலிருந்தது  (16-15.2 மில்லியன் ஆண்டுகளுக்கு முந்தைய ஜெர்மனிய ஹாம்பேச் விலங்கினங்கள்) 
இடது|thumb| ''ரடுபா'' சிற்றினத்தின் எலும்புக்கூடு

## மேற்கோள்கள்

பகுப்பு:Articles with 'species' microformats
பகுப்பு:அணில்கள்
ஆசா கானே ஜெஹ்ரா

**ஆசா** கானே ஜெஹ்ரா (*Aza Khane Zehra*) என்பது ஐதராபாத்தின் கடைசி நிசாம், மிர் உஸ்மான் அலிகான் என்பவரால் அவரது தாயார் ஜெஹ்ரா பேகமின் நினைவாக கட்டப்பட்ட நினைவு சடங்குகளின் துக்கத்திற்கான ஒரு கூட்ட மண்டபமாகும். இது 1930களில் கட்டப்பட்டது. மேலும், ஐதராபாத்தின் தாருல்ஷிஃபாவில் உள்ள சலார் ஜங் அருங்காட்சியகத்திற்கு அடுத்ததாக முசி ஆற்றங்கரையில் அமைந்துள்ளது. இது ஜூதாமின் மொஹரம் காலத்தில் பரபரப்பாக இருந்தது. இது உஸ்மானியன் கட்டிடக்கலை எனப்படும் பாணியில் கட்டப்பட்டது. 

## வரலாறு
கடைசி நிசாம் அவரது தாயார் "அம்துல் ஜெஹ்ரா பேகத்தை"  மிகவும் நேசித்தார். அவர் இறந்த பிறகு இந்த நினைவுச்சின்னத்தை அவரது நினைவாக கட்டினார். இது தென்னிந்தியா முழுவதிற்குமான மிகப்பெரிய நினைவுச் சடங்குகள் நடத்தும் மண்டபமாகும். 

இது "மாதர்-இ-தெக்கான் அஷுர்கானா"( நினைவுச் சடங்குகள் நடத்தும் இடம்) என்றும் அழைக்கப்படுகிறது - இதன் பொருள் "தக்காணத்தின் தாயின் அஷுர்கானா", இதில் ஜெஹ்ரா பேகம் "தக்காணத்தின் தாய்" என்று போற்றப்படுகிறார் 

## கட்டிடக்கலை
இது ஒரு நேரத்தில் 25,000 பேர் கூடுமளவுக்கு இடமளிக்கிறது.  மண்டபத்தின் சுவர்கள் மற்றும் கூரை சிக்கலான-பற்சிப்பி வேலைகளால் மூடப்பட்டுள்ளது. இது குர்ஆனின் வசனங்களையும், முகம்மது நபி மற்றும் அலீ குடும்பத்தின் சொற்களையும் சித்தரிக்கிறது. 

இது 45 அடி உயர உச்சியைக் கொண்டுள்ளது. இது 1999 ஆம் ஆண்டில் " ஐதராபாத் நகர மேம்பாட்டு ஆணையம் - கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் பாரம்பரிய விருதை" வென்றது.

## மேலும் காண்க

* ஐதராபாத் நிசாம்

## மேற்கோள்கள்

## வெளி இணைப்புகள்
*Aza Khana e Zehra, a monument for mourners
*Ashoorkhana named after Nizam’s mom awaits fund

பகுப்பு:ஐதராபாத் இராச்சியம்
பகுப்பு:தெலங்காணா
பகுப்பு:தெலங்காணா வரலாறு
புக்கிட் மேரா ஏரி

**புக்கிட் மேரா ஏரி** (மலாய்: Tasik Bukit Merah; ஆங்கிலம்: Bukit Merah Lake), மலேசியாவின் பேராக் மாநிலத்தில் உள்ள புக்கிட் மேரா (கிரியான்) பகுதியில் உள்ள ஓர் ஏரி. மலேசியாவில் மனிதர்களால் உருவாக்கப்பட்ட முதல் செயற்கை ஏரி. 1906-ஆம் ஆண்டில் பேராக் மாநிலத்தின் 28-ஆவது மன்னரான சுல்தான் இட்ரிஸ் (I) காலத்தில் உருவாக்கப் பட்டது. 

கிரியான் பகுதியில் உள்ள நெல் வயல்களுக்கு நீர்ப் பாசன வசதிக்காக ஒரு நீர்த்தேக்கம் தேவைப் பட்டது. அந்த நீர்த் தேக்கக் கட்டுமானத்தின் போது, புக்கிட் மேரா ஏரியைச் சுற்றியுள்ள பகுதிகள் நீரில் மூழ்கின. அதைத் தொடர்ந்து அந்த இடம் ஒரு நன்னீர் ஏரியாக மாறியது.

இந்த ஏரிக்கு ஓர் அணை உள்ளது. அதன் பெயர் புக்கிட் மேரா அணை. இந்த இரண்டு மாவட்டங்களுக்கு இடையில் அமைந்துள்ளது. அதாவது கிரியான் மாவட்டம் மற்றும் லாருட் மாத்தாங் செலமா மாவட்டம். புக்கிட் மேரா ஏரியின் நீர்ப்பிடிப்பு அளவு 40 சதுர கி.மீ.

## புக்கிட் மேரா பாலம்

மலேசியாவில் உள்ள ஒரே நன்னீர் ஏரியான புக்கிட் மேரா ஏரியைக் கடக்க ஓர் இரயில் பாதையும் உள்ளது. அதன் பெயர் புக்கிட் மேரா நீர்நிலைப் பாதைப் பாலம் (Bukit Merah Marine Viaduct). முன்பு பழைய இரயில் பாதை இருந்தது. அதற்குப் பதிலாக 2013-ஆம் ஆண்டில் புதிதாக 3.5 கி.மீ நீளமுள்ள இரட்டை இரயில் பாதை போடப் பட்டது.

இந்த ஏரியில் அரோவானா (Arowana) எனும் அழகு வளர்ப்பு மீன் அதிகமாகக் கிடைக்கிறது. தங்க நிறத்திலான இந்த வகை மீனுக்கு விலை அதிகம். பல்லாயிரம் ரிங்கி வரை விலை போகிறது.

## மேற்கோள்கள்

## மேலும் காண்க
**[[மலேசிய ஏரிகளின் பட்டியல்]]**

பகுப்பு:மலேசியாவின் ஏரிகள்
பகுப்பு:பேராக்
நெய்யாறு சுற்றுலாப் பூங்கா

**நெய்யாறு சுற்றுலாப் பூங்கா** (*Neyyar Safari Park*) இந்தியாவின் கேரள மாநிலத்தின் தலைநகரம் திருவனந்தபுரத்தில் உள்ள நெய்யாறு அணைக்கு அருகில் 468.564 சதுர மீட்டர் பரப்பளவில் அமைந்துள்ளது. நெய்யாறு சபாரி பூங்கா என்ற பெயராலும் இது அழைக்கப்படுகிறது. இப்பூங்காவில் இயற்கைச் சூழலில் சிங்கங்களை சுற்றுலாப் பயணிகள் காணவியலும்.

## மேற்கோள்கள்

பகுப்பு:திருவனந்தபுரத்திலுள்ள சுற்றுலாத் தலங்கள்
ஜோசப் சாமுவேல்

**ஜோசப் சாமுவேல்** (*Joseph Samuel*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021 ஆம் ஆண்டு தமிழக சட்டசபைக்கான தேர்தலில் அம்பத்தூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
சவகர்லால் நேரு உயிரியல் பூங்கா

**சவகர்லால் நேரு உயிரியல் பூங்கா** (*Jawaharlal Nehru Biological Park*) இந்தியாவின் சார்க்கண்டு மாநிலத்திலுள்ள பொகாரோ எஃகு நகரில் அமைந்துள்ள ஒரு விலங்கியல் பூங்காவாகும். இந்திய எஃகு ஆணைய நிறுவனம் முழுமையாக இப்பூங்காவை நிர்வகித்து பராமரிக்கிறது. சவகர்லால் நேரு உயிரியல் பூங்கா மாநிலத்தின் மிகப்பெரிய விலங்கியல் தோட்டமாகும்.
## வரலாறு
1980 ஆம் ஆண்டுகளில் கட்டப்பட்ட இப்பூங்கா 1989 ஆம் ஆண்டில் மறுசீரமைப்பு செய்யப்பட்டது. இந்தியாவின் முதலாவது பிரதம மந்திரி சவகர்லால் நேருவின் பெயர் இப்பூங்காவிற்கு சூட்டப்பட்டது.http://www.findertoday.com/address-finder/address/MUGGER+BREEDING+CENTRE+-MUTA+ZOO--44# 
## முக்கியப் பகுதிகள்
சவகர்லால் நேரு உயிரியல் பூங்காவில் உலகின் பல்வேறு பகுதிகளிலிருந்து கொண்டுவரப்பட்ட பல்வேறு வகையான விலங்குகள் மற்றும் பறவைகள் உள்ளன. வெள்ளைப் புலிகள், வங்காளப் புலிகள் மற்றும் ஆசிய சிங்கங்கள் வளர்ப்பதற்கான சிறப்பு முயற்சிகள் இங்கு வெற்றிகரமாக உள்ளன. ஒரு செயற்கை ஏரியில் படகில் செல்ல வசதியும் செய்யப்பட்டுள்ளது. 
## மேற்கோள்கள்

பகுப்பு:இந்தியப் பூங்காக்கள்
பகுப்பு:சார்க்கண்டு
பகுப்பு:இந்திய விலங்கியல் பூங்காக்கள்
நகரக் கல்லூரி, ஐதராபாத்து

**நகரக் கல்லூரி, ஐதராபாத்து** ( *City College of Hyderabad* ) என்பது இந்தியாவின் தெலங்காணாவில் ஐதராபாத்தில் அமைந்துள்ள இளங்கலை மற்றும் முதுகலை படிப்பிற்கான ஒரு தன்னாட்சிப் பல்கலைக்கழகமாகும். இந்த வளாகம் ஐதராபாத்திலுள்ள பழமையான பாரம்பரிய கட்டமைப்புகளில் ஒன்றாகும். இந்தக் கல்லூரி தேசிய மதிப்பீடு மற்றும் தரச்சான்று அவையின் 'பி ++' தரத்துடன் மீண்டும் அங்கீகாரம் பெற்றது. இதற்கு 2014 முதல் உசுமானியா பல்கலைக்கழகம், பல்கலைக்கழக மானியக் குழு, தெலங்காணா அரசு ஆகியவை சுயாட்சி வழங்கியுள்ளது. இந்த கல்லூரி 2014-15 கல்வியாண்டிலிருந்து சிபிசிஎஸ் அங்கீகாரம் பெற்றது.

## வரலாறு
ஐதராபாத்தைச் சேர்ந்த ஆறாம் நிசாம் மஹ்புப் அலி கான், 1865 ஆம் ஆண்டிலேயே "மதர்சா தார்-உல்-உலூம்" என்ற பெயரில் முதல் நகரப் பள்ளியை நிறுவினார். பின்னர் ஏழாம் நிசாம் உஸ்மான் அலிகான், இதை நகர உயர்நிலைப் பள்ளியாக மாற்றினார். பள்ளி 1921இல் தற்போதைய பிரமாண்டமான கட்டிடத்திற்கு மாற்றப்பட்டது. 30 மாணவர்களுடன் உஸ்மானியா பல்கலைக்கழகத்தின் இடைநிலைப் பிரிவுகள் (எஃப்.ஏ) 1921 ஆம் ஆண்டில் உயர்நிலைப் பள்ளியின் மேற்பார்வையின் கீழ் உருது மொழியுடன் கற்பிக்கும் ஊடகமாக அறிமுகப்படுத்தப்பட்டது. 1929ஆம் ஆண்டில், பள்ளி ஒரு கல்லூரியாக மேம்படுத்தப்பட்டு "சிட்டி கல்லூரி" என்று பெயரிடப்பட்டது. இது உஸ்மானியா பல்கலைக்கழகத்தின் ஒரு தொகுதி கல்லூரியாக மாறியது. இதன் தலைமை பொறியாளராக நவாப் கான் பகதூர் மிர்சா அக்பர் பேக் என்பவர் இருந்தார்.

## பாடத்திட்டம் மற்றும் பெயரின் மாற்றங்கள்
1956இல் உசுமானியா பல்கலைக்கழகத்தில் இடைநிலை பாடநெறி (எஃப்.ஏ) ஒழிக்கப்பட்டதன் விளைவாக, பல்கலைக்கழகத்திற்கு முந்தைய பாடநெறி (பி.யூ.சி) அறிமுகப்படுத்தப்பட்டது. 1962ஆம் ஆண்டில் இளம் அறிவியல் படிப்புகள் அறிமுகப்படுத்தப்பட்டன. மேலும் இந்த நிறுவனம் "நகர அறிவியல் கல்லூரி" என்று பெயரிடப்பட்டது. சிட்டி கல்லூரி 1965ஆம் ஆண்டில் உசுமானியா பல்கலைக்கழகத்தில் அரசாங்கத்தால் கையகப்படுத்தப்பட்டது. மேலும், அரசு நகர அறிவியல் கல்லூரி என மறுபெயரிடப்பட்டது. 1967ஆம் ஆண்டில், இளங்கலை, இளங்கலை வணிகவியல் ஆகிய படிப்புகள் சேர்க்கப்பட்டு கல்லூரி "அரசு நகரக் கல்லூரி" ஆனது. கல்லூரி இளம் அறிவியல், இளங்கலை, இளங்கலை வணிகவியல் உள்ளிட்ட 22 இளங்கலைத் திட்டங்களை வழங்குகிறது.

## முதுகலை ஆராய்ச்சி மையம்
2001 மற்றும் 2003ஆம் ஆண்டுகளில் முறையே 100% வேலைவாய்ப்பு சாதனையுடன் உயிரித் தொழில்நுட்பம் மற்றும் கணிதத்தில் அறிவியல் நிறைஞர் பாடத் திட்டங்களை அறிமுகப்படுத்தியதன் மூலம் கல்லூரி ஒரு ஆராய்ச்சி மையமாக மேம்படுத்தப்பட்டது. இயற்பியல் மற்றும் வர்த்தகம் முறையே 2015 மற்றும் 2016இல் அறிமுகப்படுத்தப்பட்டன.

## கட்டிடக்கலை
1919ஆம் ஆண்டில் முன்னாள் ஐதராபாத் மாநிலத்தின் ஏழாம் நிசாம், உஸ்மான் அலி கானின், ஆட்சியின் போது அரசு நகரக் கல்லூரி நிறுவப்பட்டது. வளாகம் 16 ஏக்கர் பரப்பளவில் பரந்து காணப்படுகிறது. மேலும், இந்தக் கட்டிடம் முசி ஆற்றங்கரையில் இந்தோ சரசனிக் பாணியில் திறந்த மைதானத்தை (இப்போது குலி குதுப் ஷா மைதானம்) எதிர்கொள்ளும் வகையில் அமைக்கப்பட்டுள்ளது. மேலும், தெலங்காணா உயர் நீதிமன்றம் கல்லூரியை ஒட்டியுள்ளது. கல்லூரிக் கட்டிடம் தெலங்காணா அரசால் பாரம்பரிய நினைவுச்சின்னமாக அறிவிக்கப்பட்டுள்ளது. இது பான்-இந்தியா திரைப்பட படப்பிடிப்பு மையமாகவ்ய்ம் இருந்து வருகிறது.

## குறிப்பிடத்தக்க பழைய மாணவர்கள்

* சிவ்ராஜ் பாட்டீல்
* பி.சிவ் சங்கர்
* மாரி சன்னா ரெட்டி
* அர்சாத் அயூப் 
* எம். பிரபாகர் ரெட்டி

## மேற்கோள்கள்

## மேலும் காண்க

பகுப்பு:ஐதராபாத் இராச்சியம்
பகுப்பு:தெலங்காணா
பகுப்பு:கல்வி நிறுவனங்கள்
உப்பல் கலான்

**உப்பல்** (*Uppal*) என்பது இந்திய மாநிலமான தெலங்காணாவின் ஐதராபாத்தின் கிழக்குப்பகுதியிலுள்ள புறநகர் பகுதியாகும். இது மெட்சல்-மல்கஜ்கிரி மாவட்டத்தில் கீசரா வருவாய் பிரிவில் உப்பல் மண்டலத்தின் மண்டல தலைமையகம் ஆகும்.  இது பெருநகர ஐதராபாத்து மாநகராட்சியின் வட்டம் எண் 2 ஐ உருவாக்குகிறது.

பெருநகர ஐதராபாத்து மாநகராட்சியில் இணைவதற்கு முன்னர் இது ஒரு நகராட்சியாக இருந்தது.  குர்த் மற்றும் காலன் என்ற சொற்கள் முகலாயர் காலத்திற்கு முந்தைய நிர்வாக சொற்களாகும். ஒரே பெயரில் இரண்டு பகுதிகளை வேறுபடுத்துகின்றன. குர்த் என்றால் "சிறியது" என்றும் கலான் என்றால் "பெரியது" என்பது பாரசீக மொழியிலிருந்து எடுக்கப்பட்டது.

## புள்ளிவிவரங்கள்
2001 இந்திய மக்கள் தொகைக் கணக்கெடுப்புப்படி, உப்பல் கலானின் மக்கள் தொகை 118,259 என்ற அளவில் இருந்தது. இதில் ஆண்கள் 52% எனவும், பெண்கள் 48% எனவும் இருந்தனர். இதன் சராசரி கல்வியறிவு விகிதம் 73% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 80%, பெண் கல்வியறிவு 66% ஆகும். ஊரின் மக்கள் தொகையில் 12% 6 வயதுக்குட்பட்டவர்கள்.

1991இல், இது 78,644 மக்கள் தொகையைக் கொண்டிருந்தது. 10 ஆண்டுகளில் (1991-2001) இந்த பகுதியின் வளர்ச்சி விகிதம் சுமார் 56 சதவீதமாக இருந்தது.

## மத இடம்
சொரூப் நகர் குடியிருப்பில் அமைந்துள்ள கரிகிரி வெங்கடேசுவரா சுவாமி கோயில் நன்கு அறியப்பட்ட மத இடங்களில் ஒன்றாகும்.

## மேற்கோள்கள்

பகுப்பு:Coordinates on Wikidata
பகுப்பு:ஐதராபாத்து
பகுப்பு:தெலங்காணாவில் உள்ள ஊர்களும் நகரங்களும்
பகுப்பு:தெலங்காணா
பதஞ்செரு

**பதஞ்செரு** (*Patancheru*) என்பது இந்திய மாநிலமான தெலங்காணாவின்ஐதராபாத்தின் வடமேற்கு முனையில் அமைந்துள்ள ஒரு தொழில்துறை மண்டலமாகும். இது ஐதராபாத்து-சோலாப்பூர் நெடுஞ்சாலையில் நகர மையத்திலிருந்து 32 கி.மீ தொலைவிலும், ஹைடெக் நகரத்திலிருந்து 18 கி.மீ தொலைவிலும் அமைந்துள்ளது. இது 12 முதல் 15ஆம் நூற்றாண்டுகளுக்கு இடையில் கட்டப்பட்ட பல கோயில்களைக் கொண்டுள்ளது. பதஞ்சேரு, அரை வறண்ட வெப்பமண்டலங்களுக்கான சர்வதேச பயிர் ஆராய்ச்சி நிறுவனத்தின் தலைமையிடமாகவும், பல மருந்து உற்பத்தி நிறுவனங்களின் தலைமையிடமாகவும் இருக்கிறது. இதன் விளைவாக உள்ளூர் ஆற்று நீர் கடந்த காலங்களிலிருந்து உலகிலேயே அதிக மருந்து மாசுபட்ட நீராக இருக்கிறது. 

## சொற்பிறப்பியல்
இது, பதான் செரு என்றும் அழைக்கப்படுகிறது. செருவு என்றால் தெலுங்கு மொழியில் ஏரி எனப்பொருள் படும். இது போட்லா ஏரியிலிருந்து பெறப்பட்ட பெயராகும். இது நிசாம்களின் காலத்தில் உருவாக்கப்பட்டது. இதற்கு **போட்லா செருவு** என்ற பழைய பெயரும் உள்ளது.

மூன்றாம் சோமேசுவரரின் ஆட்சியின் போது இது **பொட்டாலா கெரே** என்றும் அழைக்கப்பட்டது 

## நிலவியல்
பதஞ்சேரு 17.53 ° வடக்கிலும் 78.27 ° கிழக்கிலும் அமைந்துள்ளது.   கடல் மட்டத்திலிருந்து சராசரியாக 522 மீட்டர் (1712 அடி) உயரத்தில் பதஞ்செரு அமைந்துள்ளது. சாகி ஏரி பதஞ்செரு பேருந்து நிறுத்தத்திற்கு மிக அருகில் அமைந்துள்ளது.

## புள்ளிவிவரங்கள்
2001, இந்திய மக்கள் தொகைக் கணக்கெடுப்புப்புப்படி, நகரத்தின் மக்கள் தொகை 40,332 என்ற அளவில் இருந்தது. இதில், ஆண்கள் 53% எனவும் பெண்கள் 47% எனவும் இருந்தனர். இதன் சராசரி கல்வியறிவு விகிதம் 65% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 73%, பெண்களின் கல்வியறிவு 57% இருக்கிறது . பதஞ்செருவின், மக்கள் தொகையில் 14% 6 வயதுக்குட்பட்டவர்கள்.

## மேற்கோள்கள்

பகுப்பு:Coordinates on Wikidata
பகுப்பு:ஐதராபாத்து
பகுப்பு:தெலங்காணாவில் உள்ள ஊர்களும் நகரங்களும்
பகுப்பு:தெலங்காணா
மு. அப்துல் வஹாப்

**மு. அப்துல் வஹாப்** (*Abdulwahab,  M.*) என்பவர் இந்திய அரசியல்வாதியும் தமிழகச் சட்டமன்ற உறுப்பினரும் ஆவார். திராவிட முன்னேற்றக் கழகத்தினைச் சார்ந்த இவர், 2021ஆம் ஆண்டு தமிழக சட்டசபைக்கான தேர்தலில் பாளையங்கோட்டை சட்டமன்றத் தொகுதியிலிருந்து தமிழகச் சட்டப் பேரவைக்குத் தேர்ந்தெடுக்கப்பட்டார். இவர் வணிகவியலில் இளநிலை கல்வியினை பாளையங்கோட்டை சதக்கத்துல்லா அப்பா கல்லூரியில் பயின்றுள்ளார். இவர் திராவிட முன்னேற்றக் கழகத்தின் திருநெல்வேலி மத்திய மாவட்டச் செயலாளராகவும் உள்ளார்.

### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திருநெல்வேலி மாவட்ட மக்கள்
பகுப்பு:தமிழ் முசுலிம் நபர்கள்
பகுப்பு:1968 பிறப்புகள்
இரெய்னர் பிலிப்புசன்

**இரெய்னர் பிலிப்புசன்** (*Rainer Philippson*) செருமன் நாட்டைச் சேர்ந்த ஒரு கரிம வேதியியலாளராவார். 1973 ஆம் ஆண்டு இமானுவேல் காசுபருடன் இணைந்து குளோகார்டோலோன் என்ற சிடீராய்டைக் கண்டுபிடித்து காப்புரிமை பெற்றதற்காக பிலிப்புசன் நன்கு அறியப்படுகிறார். காப்புரிமையின் அசல் ஒதுக்கீட்டாளர் செரிங்கு ஏ.ஜி. நிறுவனமாகும். முனைவர் பட்டம் பெற்றிருந்த பிலிப்புசன் 1950 - 1960 ஆம் ஆண்டுகளில் கிழக்கு பெரிலினிலுள்ள செருமன் அறிவியல் கழகத்தில் ஓர் ஆராய்ச்சியாளராக பணிபுரிந்தார். 1960 ஆம் ஆண்டில் மேற்கு செருமனிக்கு இடம்பெயர்ந்து செரிங்கு ஏ.ஜி. நிறுவனத்தில் ஓர் ஆராய்ச்சியாளராக சேர்ந்தார். இந்நிறுவனம் வைத்திருந்த பல காப்புரிமைகளின் இணை கண்டுபிடிப்பாளராகவும் பிலிப்புசன் இருந்தார்.

## மேற்கோள்கள்


பகுப்பு:செருமானிய வேதியியலாளர்கள்
பகுப்பு:கரிம வேதியியலாளர்கள்
ஓராங் ஊத்தான் தீவு

**ஓராங் ஊத்தான் தீவு** (ஆங்கிலம்: *Orang Utan Island*; மலாய்: *Pulau Orang Utan*;) என்பது மலேசியாவின் பேராக் மாநிலத்தில், கிரியான் மாவட்டத்தின் புக்கிட் மேரா ஏரியில் அமைந்து உள்ள ஒரு சிறிய தீவாகும். மலாய் மொழியில் ஓராங் ஊத்தான் *(Orang Utan)* என்றால் மனிதக் குரங்கு என்று பொருள்.

இந்தத் தீவில் புக்கிட் மேரா மனிதக் குரங்குகள் சரணாலயம் *(Bukit Merah Orang Utan Rehabilitation Center)* உள்ளது. போர்னியோ காடுகளில் தனித்து விடப்பட்ட மனிதக் குரங்குகள் இந்தத் தீவிற்குக் கொண்டு வரப்பட்டு பாதுகாக்கப் படுகின்றன. 35 ஏக்கர் நிலப்பரப்பில் இந்தத் தீவு அமைந்து உள்ளது.

## வரலாறு

2000-ஆம் ஆண்டில் இந்த மனிதக் குரங்குகள் சரணாலயம் தொடங்கப்பட்டது. முதலில் மூன்று மனிதக் குரங்குகள் போர்னியோவில் இருந்து கொண்டு வரப்பட்டன. இப்போது 20 மனிதக் குரங்குகள் உள்ளன.

### மனிதக் குரங்குகள் பற்றிய விழிப்புணர்வு

போர்னியோ காடுகளில் உள்ள மனிதக் குரங்குகள் அழிந்து போகும் ஆபத்தான நிலையில் உள்ளன. இந்தச் சரணாலயத்திற்கு வருகை தரும் பார்வையாளர்கள், மனிதக் குரங்குகள் பற்றிய விழிப்புணர்வைப் பெறுகிறார்கள். சரவாக் மாநிலத்தில் மட்டும் அல்ல தீபகற்ப மலேசியாவிலும் ஒராங் ஊத்தான்கள் சட்டவிரோதமாக விற்பனை செய்யப் படுகின்றன.

தீபகற்ப மலேசியாவில் மீட்கப்படும் ஒராங் ஊத்தான்கள் அவற்றின் இயற்கை வாழ்விடங்களுக்குத் திரும்புவதற்கு முன்னர் தற்காலிகமாகப் புகலிடம் வழங்கும் சரணாலயமாக ஒராங் ஊத்தான் தீவு விளங்குகிறது.

## மேற்கோள்கள்

பகுப்பு:மலேசியாவின் தீவுகள்‎
பகுப்பு:பேராக்
பகுப்பு:வனவிலங்குகள் காப்பகங்கள்
பகுப்பு:மலேசியாவின் வனவிலங்கு காப்பகங்கள்
சுவாமி ஓம்காரநந்தர்

**சுவாமி ஓம்காரநந்தர்** (*Swami Omkarananda*; இறப்பு: மே 10, 2021, அகவை 64) தேனி வேதபுரீ சித்பவானந்த ஆஸ்ரமத்தின் பீடாதிபதியும், சுவாமி தயானந்தர் நிறுவிய தர்ம ரட்சணா சமிதி இயக்க மாநிலத் தலைவரும், புதுக்கோட்டை புவனேஸ்வரி பீடாதிபதியுமான  ஓங்காரநந்த சுவாமிகள் கொரானாத் தொற்று காரணமாக மாரடைப்பு ஏற்பட்டு மதுரையில் மகாசமாதி  அடைந்தார். இந்துதர்மத்தை உபதேசித்து அதற்கு சிறு பாதிப்பு ஏற்படும் என்றாலும் ஒரு கணமும் பொறுக்காது எதிர்க்குரல் எழுப்பியவர் ஓங்காராநந்தா சுவாமிகள்.

## இளமை, துறவு மற்றும் மறைவு
கோயம்புத்தூர் மாவட்டம், பேரூர் நகரத்தில் மனோகரன் எனும் இயற்பெயருடன் வைத்தியநாத கணபதி, அலமேலு அம்மாள் ஆகியோருக்குப் பிறந்த ஓம்காரநந்தர், பள்ளிப்படிப்பை முடித்த பின்னர், சுவாமி சித்பவானந்தர் திருப்பராய்த்துறையில் நிறுவிய இராமகிருஷ்ண தபோவனத்தில் பகவத் கீதை, திருவாசகம் மற்றும் திருக்குறள் கற்றுத் தேர்ந்தார். பின்னர் சித்பவானந்தரால் துறவறத்திற்கான மந்திர தீட்சை பெற்றார். பின்னர் சுவாமி தயானந்தரின் சீடரான சுவாமி பரமார்த்தானந்தரிடம் சீடராகி உபநிடதம், பிரம்ம சூத்திரம் போன்ற உயர் வேதாந்தக் கல்வியைக் கற்றார். இவருடன் கல்வி கற்ற சீடர்களில் ஒருவர் சுவாமி குருபரானந்தர் ஆவார்.

பின்னர் 27 ஆண்டுகளுக்கு முன் தேனி மாவட்டம், அரண்மனைபுதூர் ஊராட்சி பகுதியில் வேதபுரி சித்பவானந்த ஆஸ்ரமத்தை நிறுவினார். இவரை மக்கள் ஓங்காரநந்த சுவாமிகள் என அழைத்தனர். சனாதன தர்மத்திற்காக மிகப்பெரும் பங்காற்றியவர். *திருக்குறளும் கீதை*யும் என்ற தலைப்பில் அவர் ஆற்றிய சொற்பொழிவுகள் புகழ் பெற்றவை. சுவாமி தயானந்தர் கட்டுப்பாட்டில் இயங்கிய *தர்ம ரஷண சமிதி*யின் மாநிலத் தலைவராகப் பொறுப்பேற்று, எண்ணற்ற பணிகள், குறிப்பாக ஏராளமானோரை தாய் மதத்திற்கு திரும்ப வைத்த பெரும்பங்கு இவருக்கு உண்டு.

ஓங்காரநந்த சுவாமிகளுக்கு ஆயிரத்திற்கு மேற்பட்ட சீடர்கள் தமிழகத்திலும், வெளிநாடுகளிலும் உள்ளனர். இந்து சமயத்தின் பாரம்பரியத்திற்கும், ஆன்மிக சிந்தனைகளுக்கும் புத்துயிர் அளிக்கும் பணியை மேற்கொண்ட இவர், பகவத் கீதை, உபநிடதங்கள், தேவாரம், திருவாசகம், திருமந்திரம், தாயுமாவனர், பாரதியார் பாடல்களின் பொருட்களை பாமர மக்களும் புரிந்து கொள்ளும்படி தனது சொற்பொழிவுகளால் விளக்கினார். திருக்குறளின் சிறப்பை அடிக்கடி குறிப்பிடுவார்.

மாரடைப்பு காரணமாக அவதியுற்றவர் மதுரை தனியார் மருத்துவமனையில் அனுமதிக்கப்பட்டு சிகிச்சை பலனின்றி மே 10, 2021 அன்று மாலை 6:15 மணிக்கு தனது 64-வது அகவையில் காலமானார்.

## மேற்கோள்கள்

## வெளி இணைப்புகள்
* Swami Omkarananda, a fierce monk attains the lotus feet of Almighty
* Swami Omkarananda (1956-2021): A Protector, Scholar, And Teacher Of Dharma
* சுவாமி ஓம்காரனாந்தரின் வேதநெறி அறக்கட்டளையின் இணையதளம்
* ஓங்காரநந்த ஸ்வாமிகள் ஸித்தி அடைந்தார் - காணொலி

பகுப்பு:இந்து மெய்யியலாளர்கள்
பகுப்பு:அத்வைத வேதாந்த ஆசிரியர்கள்
பகுப்பு:1956 பிறப்புகள்
பகுப்பு:2021 இறப்புகள்
பகுப்பு:தேனி மாவட்ட மக்கள்
பகுப்பு:கொரோனாவைரசுத் தொற்றினால் இறந்தவர்கள்
தார்-உல்-ஷிபா

**தார்-உல்-ஷிபா** (*Dar-ul-Shifa*) என்பது  இந்தியாவின் தெலங்காணாவின் ஐதராபாத்தின் பழைய நகரத்தில் அமைந்துள்ள ஒரு யுனானி மருத்துவமனையாகும். இது பொ.ச.1595 ஆம் ஆண்டில் ஐந்தாவது குதுப் ஷாஹி மன்னரான முகமது குலி குதுப் ஷா அவர்களால் நிறுவப்பட்டது. 

இன்று இது சியா முஸ்லிம்களின் பெரும்பகுதியைக் கொண்டுள்ளது. மேலும், சியா பண்டிகை நாட்களில் உயிர்ப்புடன் இருக்கிறது. இங்குள்ள பெரும்பாலான வீடுகளின் குடும்ப உறுப்பினர்கள் வெளிநாடு வாழ் இந்தியர்களாக இருக்கின்றனர். 

உருது மொழியில் தார்-உல் என்றால் "வீடு" என்றும் ஷிபா "குணப்படுத்துதல்" என்றும் பொருள். எனவே இது குணப்படுத்தும் மையம் என்றும் அழைக்கப்படுகிறது. ஐதராபாத்து நகரத்தின் கட்டுமானப் பணிகள் தொடங்கி ஐந்து ஆண்டுகளுக்குப் பிறகு மருத்துவமனையின் கட்டுமானப் பணிகள் நிறைவடைந்தன. இது நான்கு நூற்றாண்டுகளுக்கு முன்பு உலகின் மிகவும் பிரபலமான மூன்று மருத்துவமனைகளில் ஒன்றாக மாறியது. [2]

அக்கால மக்களுக்கு யுனானி மருந்து மட்டுமே கிடைத்தது. இது பாரசீக நாடுகளைச் சேர்ந்த மருத்துவர்களை மருத்துவ சேவையை வழங்க அழைத்து வந்தது. ஒரே நேரத்தில் 400 நோயாளிகளுக்கு மருந்துகள் இலவசமாக வழங்கப்பட்டன.

புவியியல் ரீதியாக, தார்-உல்-ஷிஃபா ஐதராபாத்து நகரின் தெற்கே, முசி ஆற்றங்கரையில் அமைந்துள்ளது. இது சார்மினார் சட்டமன்றத் தொகுதியின் கீழ் உள்ளது. வரலாற்று ரீதியாக இது ஐதராபாத்தின் பழைய நகர்ப்புறங்களில் ஒன்றாகும்; இப்போது அது பழைய நகரமான ஐதராபாத்தின் ஒரு பகுதியாகும்.

## வரலாறு
400 ஆண்டுகளுக்கு முன்பு சுல்தான் முகமது குலி குதுப் ஷா கட்டிய மருத்துவமனையின் பெயர் இந்தப் பகுதிக்குக் கிடைத்தது. பின்னர், நிசாம்களின் ஆட்சியின் போது, போதிய இடவசதி இல்லாததால் மருத்துவமனை வேறு கட்டிடத்திற்கு மாற்றப்பட்டு பழைய கட்டிடம் *அலவா இ-சர்தூக்* என்ற நினைவு சடங்குகளின் துக்கத்திற்கான ஒரு கூட்ட மண்டபமாக மாற்றப்பட்டது.இதனை ஆண்டு முழுவதும் எப்போது வேண்டுமானாலும் பார்வையிடலாம். தற்போது இந்தக் கட்டிடம் நிசாம் அறக்கட்டளையின் கீழ் உள்ளது. 
## கட்டுமானம்
ஆறாயிரம் சதுர அடி பரப்பளவில் இரண்டு தளங்களில் கட்டப்பட்ட இந்த கட்டிடத்தில் ஒவ்வொரு தளத்திலும் 12 அறைகள் இருந்தன. நோயாளிகளுக்கு வடக்கு நோக்கி உயரமான பிரதான நுழைவாயிலின் இருபுறமும் இரண்டு தளங்களில் எட்டு இரட்டை படுக்கையறைகள் கட்டப்பட்டன. மேலும், வெளிநோயாளிகளுக்கான வார்டு வடக்குப் பக்கத்தின் பிரதான நுழைவாயிலுக்கு அடுத்ததாக கட்டப்பட்டது.

## தீ விபத்து
மே 7, 2019 அன்று, இங்குள்ள குலி குதுப் ஷாஹி நகர்ப்புற மேம்பாட்டு ஆணையத்தில் தீ விபத்து ஏற்பட்டது. திங்கள்கிழமை மாலை 4 மணியளவில் ஏற்பட்ட இந்த தீ, ஆணையத்துக்கு சொந்தமான கட்டிடத்தின் முதல் தளத்தில் உள்ள பதிவறையில் தொடங்கியது. கட்டிடத்தின் மோசமான நிலை காரணமாக தீயைக் கட்டுப்படுத்த தீயணைப்பு அதிகாரிகள் சிரமப்பட்டனர். கிட்டத்தட்ட நான்கு மணி நேரம் கழித்து, தீ அணைக்கப்பட்டது. 

## மேற்கோள்கள்

பகுப்பு:ஐதராபாத் இராச்சியம்
பகுப்பு:தெலங்காணா
பகுப்பு:தெலங்காணா வரலாறு
பகுப்பு:ஐதராபாத்து
பேகம் பஜார்

**பேகம் பஜார்** (*Begum Bazaar*) என்பது இந்திய மாநிலமான தெலங்காணாவில் ஐதராபாத்திலுள்ள மிகப்பெரிய வணிகச் சந்தையாகும்.  இது குதுப் ஷாஹி ஆட்சியின் போது நிறுவப்பட்டது. பழைய நகரத்தின் நயா புல் பாலத்திலிருந்து அரை கி.மீ. தொலைவில் இந்தச் சந்தை அமைந்துள்ளது. இது ஒரு பழமையான சில்லறை மற்றும் வீட்டுப் பொருட்களுக்கான மொத்தச் சந்தையாகும். நெரிசல் மற்றும் சுகாதாரமின்மை ஆகியவை சந்தையில் உள்ள ஒரே இடையூறாகும். தினமும் கோடி ரூபாய் மதிப்புள்ள வணிகங்கள் இங்கு நடைபெறுகின்றன. இது 'வரலாற்று நினைவுச்சின்னமான' சார்மினார் அருகிலுள்ள மசாலா மற்றும் சந்தைக்கும் பிரபலமானது.

முஷீராபாத்தில் மீன் சந்தைக்குப் பிறகு ஐதராபாத்தின் இரண்டாவது பெரிய மீன் சந்தையும் இங்குள்ளது. அருகிலுள்ள மோஸ்ஸாம் ஜாஹி சந்தை நகரத்தின் மிகப்பெரிய பழம் மற்றும் காய்கறி சந்தையாகும். இந்த சந்தை மெதுவாக தில்சுக்நகரைத் தாண்டி கொத்தபேட்டிலுள்ள சந்தையாக மாற்றப்படுகிறது.

இது வரலாற்று சிறப்புமிக்க உஸ்மானியா பொது மருத்துவமனை மற்றும் முசி ஆற்றுக்கு அருகில் உள்ளது. ஜுமேரத் பஜார் ஒவ்வொரு வாரமும் வியாழக்கிழமை சிறப்பாக நடத்தப்படுகிறது, அங்கு ஒவ்வொரு வீட்டு பொருட்களும் விற்கப்படுகின்றன. வீட்டுப் பாத்திரங்கள் விற்கப்படும்  மங்கல் பஜார் இதன் துணைச் சந்தையாலும்.

## வரலாறு
பேகம் பஜாரின் நிலம் ஐதராபாத்தின் இரண்டாம் நிசாம் அலிகானின் மனைவி ஹும்தா பேகம் என்பவரால் வணிகர்களுக்கு வர்த்தகத்திற்காக பரிசாக வழங்கப்பட்டது . ஒரு சந்தையாக வளர்ந்த பிறகு, இந்தச் சந்தை "பேகம் பஜார்" என்று அறியப்பட்டது. 

## மேற்கோள்கள்

பகுப்பு:Coordinates on Wikidata
பகுப்பு:தெலங்காணா
பகுப்பு:ஐதராபாத்து
பகுப்பு:தெலங்காணா வரலாறு
மொண்டா சந்தை

**மொண்டா சந்தை** ( *Monda Market* ) என்பது இந்திய மாநிலமான ஆந்திர பிரதேசத்தின் தலைநகரான ஐதராபாத்தின் வடக்கே உள்ள சிக்கந்தராபாத்தில் அமைந்துள்ள ஒரு காய்கறி சந்தையாகும். இது 100 ஆண்டுகளுக்கு முன்னர் பிரித்தானிய இராணுவப் பிரிவுகளின் காய்கறி தேவையை பூர்த்தி செய்வதற்காக நிறுவப்பட்டதாகக் கூறப்படுகிறது. சந்தை சிக்கந்திராபாத் தொடருந்து நிலையத்திலிருந்து  சுமார் 500 மீ (0.31 மைல்) தொலைவிலுள்ளது.

## பின்னணி
இது ஐதராபாத்தின் மிகப்பெரிய மொத்த மற்றும் சில்லறை சந்தைகளில் ஒன்றாகும். இங்கு வாகன நிறுத்தத்திற்கான இடங்கள் இல்லை. அதிகாரப்பூர்வமாக சுமார் 375 வர்த்தகர்கள் மோண்டா சந்தையில் வணிகம் செய்து வருகின்றனர். மோசமான நிலைமைகள் மற்றும் போதுமான வசதிகள் இல்லாததால், தற்போதுள்ள கட்டமைப்பு இடிக்கப்பட வேண்டும் என்றும், அதன் இடத்தில் ஒரு புதிய பல மாடி வளாகம் கட்டப்பட உள்ளது என்றும் பெருநகர ஐதராபாத்து மாநகராட்சி ஆணையம் தெரிவித்துள்ளது. 1998 ஆம் ஆண்டில், மொத்த வியாபாரம் சிக்கந்திராபாத் நகரிலிருந்து 6 கி.மீ. (3.7 மைல்) தொலைவில் உள்ள போவென்பள்ளிக்கு மாற்ற திட்டமிடப்பட்டது. வர்த்தகர்கள் இந்த நடவடிக்கையை எதிர்த்ததை அடுத்து சில்லறை சந்தையை மாற்றுவதற்கான திட்டம் கைவிடப்பட்டது.

## கட்டிடக்கலை
மோண்டா சந்தை எழில்படுக் கலைபாணியில் வடிவமைக்கப்பட்டுள்ளது. சந்தையை ஒட்டி கண்டும் காணாத வகையில் ஒரு கடிகார கோபுரம் உள்ளது.

## மேற்கோள்கள்

## வெளி இணைப்புகள்
* http://www.hyderabadbest.com/photofeature/monda/index.asp 
* http://anuradhagoyal.blogspot.in/2011/12/hyderabad-hues-xii-glimpses-from-monda.html

பகுப்பு:Coordinates on Wikidata
பகுப்பு:தெலங்காணா
பகுப்பு:ஐதராபாத்து
பகுப்பு:தெலங்காணா வரலாறு
பகுப்பு:ஐதராபாத் மாவட்டம், இந்தியா
பேரவைத் தலைவர்

[thumb|250x250px| [வெலிங்டன், நியூசிலாந்து|நியூசிலாந்தின் வெலிங்டனில் 1984 ஆம் ஆண்டில்   பொதுநலவாய நாடுகளின் பேரவைத் தலைவர் மற்றும் தலைமை அதிகாரிகள் சந்தித்த போது.]]
**சபாநாயகர்** (speaker) என்பவர் ஒரு திட்டமிடப்பட்ட சட்டமன்றத்தின் , குறிப்பாக ஒரு சட்டவாக்க சபையின்தலைமை அதிகாரியினைக் குறிப்பது ஆகும். இந்தப் பதவி முதன்முதலில் 1377 இல் இங்கிலாந்தில் பயன்படுத்தப்பட்டது .

## பயன்பாடு
பேச்சாளரின் உத்தியோகபூர்வ கடமையாவது விவாதத்தை மிதப்படுத்துவது, நடைமுறை குறித்த தீர்ப்புகளை வழங்குவது, வாக்குகளின் முடிவுகளை அறிவிப்பது போன்றவை ஆகும். யார் பேசலாம் என்பதை சபாநாயகர் தீர்மானிக்கிறார். மேலும், சட்டப்பேரவை நடைமுறைகளை மீறும் உறுப்பினர்களை ஒழுங்குபடுத்துவதற்கான அதிகாரம் இவருக்கு உள்ளது.  இங்கிலாந்தின் பாராளுமன்றத்தில் *தாமஸ் டி ஹங்கர்போர்டின்* பங்கை விவரிக்க 1377 இல் இந்தப் பதவி முதன்முதலில் பதிவு செய்யப்பட்டது.  

## சான்றுகள்

 

## மேலும் படிக்க

* பெர்கோக்னஸ், ஜார்ஜஸ். தேசிய நாடாளுமன்ற கூட்டங்களின் தலைமை அதிகாரிகள்: ஒரு உலக ஒப்பீட்டு ஆய்வு . டிரான்ஸ். ஜெனிபர் லோரென்சி. ஜெனீவா: இடை-நாடாளுமன்ற ஒன்றியம், 1997.ஐ.எஸ்.பி.என்&nbsp; .
* பசுமை, மத்தேயு என் *. சபாநாயகர்: தலைமைத்துவ ஆய்வு* (யேல் யுனிவர்சிட்டி பிரஸ்; 2010) 292 பக்கங்கள்; யு.எஸ். ஹவுஸ்
பகுப்பு:அரசியல்
புக்கிட் மேரா (கிந்தா)

**புக்கிட் மேரா**' (மலாய்: *'Bukit Merah*; சீனம்:武吉美拉) என்பது மலேசியாவின் பேராக் மாநிலத்தில், கிந்தா மாவட்டத்தில் உள்ள ஒரு சிறிய கிராமப்புற நகரம் ஆகும். புக்கிட் மேரா (கிந்தா) நகரத்திற்கு அருகில் இருக்கும் நகரங்கள்: ஈப்போ; மெங்லெம்பு; லகாட்; பத்து காஜா. 

புக்கிட் மேரா எனும் பெயரில் பேராக் மாவட்டத்தில் மட்டும் இரண்டு இடங்கள் உள்ளன. முதலாவது கிந்தா மாவட்டத்தின் புக்கிட் மேரா (Bukit Merah Kinta). இதைக் கிந்தா புக்கிட் மேரா என்று அழைக்கிறார்கள். மற்றொன்று கிரியான் மாவட்டத்தின் புக்கிட் மேரா (Bukit Merah Kerian). இதைக் கிரியான் புக்கிட் மேரா அல்லது தைப்பிங் புக்கிட் மேரா என்றும் அழைக்கிறார்கள். 

1982-ஆம் ஆண்டு இங்கு கதிரியக்க மாசுபாடு ஏற்பட்டு தேசிய அளவிலும் அனைத்துலக அளவிலும் சர்ச்சையை ஏற்படுத்தியது. 1994-ஆம் ஆண்டில் மாசுபாடு ஏற்படுத்திய தொழிற்சாலை மூடப்பட்டது. இருந்த போதிலும் சம்பந்தப்பட்ட தொழிற்சாலை பொறுப்புகளை ஒப்புக் கொள்ளவில்லை. அந்த வழக்கு முடிவுற 12 ஆண்டுகள் பிடித்தன.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
இரமேசு அக்ரவால்

**இரமேசு அக்ரவால்** (*Ramesh Agrawal*) இந்தியாவின் சத்தீசுகர் மாநிலத்தைச் சேர்ந்த ஒரு சுற்றுச்சூழல் ஆர்வலராவார்.இந்திய சமூக சேவகரான இவர்  ஒரு சிறிய இணையதள மையத்தில் உரிமையாளராகவும் அறியப்படுகிறார்.

சத்தீசுகரில் உள்ள கரே கிராமத்திற்கு அருகே இரண்டாவது நிலக்கரி சுரங்கத்தைத் திறந்து மின் உற்பத்தி நிலையம் அமைப்பதைத் தடுக்க மக்களை இவர் ஒழுங்கமைத்தார்.  ராய்கர் மாவட்டத்தில் நிலக்கரி மற்றும் மின் நிறுவனம் தொடங்குவதற்கு எதிராக சட்டப் போரில் ஈடுபட  தகவல் அறியும் உரிமை சட்டத்தைப்  பயன்படுத்தினார்.

பிராந்தியத்தில் சில தொழில்மயமாக்கல் திட்டங்களுக்கு எதிராக போராட்டங்களை ஒழுங்கமைப்பதில்  மேற்கொண்ட முயற்சிகளுக்காகவும், குறிப்பாக பெரிய அளவிலான நிலக்கரிச் சுரங்கம் அமைப்பதினால் ஏற்படும் சுற்றுச்சூழல் மற்றும் சமூக விளைவுகள் குறித்து குடிமக்களுக்கு அறிவித்த காரணத்திற்காகவும் 2014 ஆம் ஆண்டு இரமேசு அக்ரவாலுக்கு  கோல்ட்மேன் சுற்றுச்சூழல் பரிசு வழங்கப்பட்டது.
## மேற்கோள்கள்

பகுப்பு:வாழும் மக்கள்
பகுப்பு:இந்தியர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:சத்தீசுகர் நபர்கள்
ஆல்பர்டோ கியுராமில்

**ஆல்பர்டோ கியுராமில்** (*Alberto Curamil*) சிலி நாட்டின்  அரௌகனியா மண்டலத்தைச் சேர்ந்த சுற்றுசூழல் செயல்பாட்டாளர் மற்றும் தலைவராவார். 1974 ஆம் ஆண்டு பிறந்த இவர் 
மாபூச்சி இனப் பூர்வீகக் குழுவைச் சேர்ந்தவர். நீர்மின்சார மேம்பாட்டுத் திட்டங்களிலிருந்து புனித நதியாகக் கருதப்படும் கௌடின் நதியைப் பாதுகாக்கும் முயற்சிகளுக்காக இவருக்கு 2019 ஆம் ஆண்டு கோல்டுமேன் சுற்றுச்சூழல் விருது  வழங்கப்பட்டது. அணைகளின் கட்டுமானத்தை நிறுத்துவதற்காக சிலியின் அரௌகனியா மண்டலத்தைச் சேர்ந்த உள்ளூர் மக்கள், வழக்கறிஞர்கள் மற்றும் விஞ்ஞானிகளை அணிதிரட்டி இவர் போராடினார். நீர்மின் திட்டங்களால் காடுகள், ஆறுகள் மற்றும் வனவிலங்குகள் அழிந்துவிடும்  என்று இவர் வாதிட்டார். பொது எதிர்ப்பையும், சுற்றுச்சூழல் பாதிப்புகள் குறித்த போதுமான மதிப்பீட்டையும் சுட்டிக்காட்டி 2016 ஆம் ஆண்டு கௌடின் நதியின் மீது கட்டப்படவிருந்த  நீர்மின் திட்டங்களுக்கான திட்டங்களை சிலி அரசாங்கம் இரத்து செய்தது.

## மேற்கோள்கள்

பகுப்பு:வாழும் மக்கள்
பகுப்பு:சுற்றுச்சூழல் செயற்பாட்டாளர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:சிலி மக்கள்
லூசி பின்சன்

**லூசி பின்சன்** (*Lucie Pinson*) பிரான்சு நாட்டைச் சேர்ந்த ஒரு  சுற்றுச்சூழல் ஆர்வலராவார். காலநிலை அவசரநிலை மற்றும் பல்லுயிர் இழப்பு ஆகியவற்றின் பின்னணியில் இயங்கும் தன்னார்வ தொண்டு நிறுவனமான மீட்டெடுக்கும் நிதி அமைப்பை நிறுவி அதன் இயக்குனராகவும் செயல்பட்டுக் கொண்டுள்ளார்.

சுற்றுச்சூழல் ஆர்வலர்கள் மிக முக்கியமான விருதாக கருதும்  கோல்டுமேன் சுற்றுச்சூழல் விருது 2020 ஆம் ஆண்டு லூசி பின்சனுக்கு வழங்கப்பட்டது. 2020 ஆம் ஆண்டு இவ்விருது இவருடன் சேர்த்து ஆறு பேருக்கு வழங்கப்பட்டது. கார்பன்-எரிசக்தி அடிப்படையிலான தொழில்களில் இனி முதலீடு செய்ய வேண்டாம் என 16 பிரெஞ்சு வங்கிகளை நம்பவைத்த ஒரு பிரச்சாரத்தை இயக்கத்தை லூசி வழிநடத்தினார்.

## வாழ்க்கைக் குறிப்பு
லூசி பின்சன் 1985 ஆம் ஆண்டு பிரான்சு நாட்டின் ஆறாவது பெரிய நகரமான நாண்டசு நகரத்தில் பிறந்தார். அரசியல் அறிவியல் மற்றும் சுற்றுச்சூழல் அறிவியல் பாடங்களைப் படித்தார். 2013 ஆம் ஆண்டு இவர் பூமியின் நண்பர்கள் என்ற அமைப்பில்  சேர்ந்தார். 2020 ஆம் ஆண்டில் லூசி பின்சன் மீட்டெடுக்கும் நிதி நிறுவனத்தை நிறுவினார். புதிய நிலக்கரி திட்டங்கள் மற்றும் நிலக்கரி நிறுவனங்களுக்கான நிதியுதவியை நிறுத்த  பிரான்சின் பெரிய வங்கிகளுக்கு வெற்றிகரமாக அழுத்தம் கொடுப்பது போன்றவை இந்நிறுவனத்தின் நோக்கங்களாகும். 
## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:பிரெஞ்சுப் பெண்கள்
லீ ஆன் வால்டர்சு

**லீ ஆன் வால்டர்சு** (*LeeAnne Walters*) என்பவர் அமெரிக்காவின் மிச்சிகன் மாநிலம் பிளிண்ட்டு நகரைச் சேர்ந்த ஒரு சுற்றுச்சூழல் ஆர்வலராவார். பிளிண்ட்டு நகரத்தின் நீர் நெருக்கடியை அம்பலப்படுத்துவதில் ஆற்றிய பங்களிப்பு மூலம் இவர் பிரபலமானார். நியூயார்க்கு நகரத்தை தலைமியிடமாகக் கொண்டுள்ள கருத்துச் சுதந்திரத்தை ஆதரிக்கும் நிறுவனத்தின் 2016 ஆம் ஆண்டிற்கான கருத்துச் சுதந்திர வீராங்கனை விருது லீ ஆன் வால்டர்சுக்கு வழங்கப்பட்டது. 2017 ஆம் ஆண்டு வெளியான தொலைக்காட்சி நாடகத் திரைப்படமான பிளிண்ட்டு நச்சு நீர் பேரழிவை அடிப்படையாகக் கொண்ட படமாகும். இந்த திரைப்படத்தில் வால்டர்சு கதாபாத்திரத்தில் பெட்சி  பிராண்ட்டு நடித்தார். பிளிண்ட்டு நகரத்தின் நீருக்கான போராட்டத்திற்காக 2018 ஆம் ஆண்டு வால்டர்சுக்கு கோல்டுமேன் சுற்றுச்சூழல் விருது வழங்கப்பட்டது. பிப்ரவரி 3, 2016 ஆம் ஆண்டு பிப்ரவரி மாதம் மூன்றாம் தேதியன்று வால்டர்சு பிளிண்ட்டு நகரத்தின் நீர் மாசுபாடு நெருக்கடியின் போது மேற்பார்வை மற்றும் சீர்திருத்தத்திற்கான ஐக்கிய அமெரிக்க மன்றக் குழுவின் முன் தனது பணிகள் குறித்து இவர் சாட்சியம் அளித்தார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
கிளாய்ரி நோவியன்

**கிளாய்ரி நோவியன்** (*Claire Nouvian*) சுற்றுச்சூழல் ஆர்வலர், பத்திரிகையாளர், தொலைக்காட்சி தயாரிப்பாளர், திரைப்பட இயக்குநர் மற்றும் நிறுவனத் தலைவர் என பன்முகங்கள் கொண்ட ஒரு பிரான்சு நபராவார். இவர் 1974 ஆம் ஆண்டு மார்ச்சு மாதம் 19 ஆம் தேதி பிறந்தார்.
 
பிரான்சு நாட்டின் துறைமுக நகரங்களில் ஒன்றான  பொர்தோ நகரத்தில் நோவியன்  பிறந்தார். சில காலம்  பத்திரிகையாளராக வாழ்ந்த பின்னர் இவர் கடல் மற்றும் கடல்வாழ் உயிரினங்களைப் பாதுகாப்பதற்கான இயக்கத்தில் ஈடுபட்டார். இப்பணிக்காக 2012 ஆம் ஆண்டு சிறந்த பெண்மணி என்பதற்கான கோப்பை வழங்கப்பட்டது. 2018 ஆம் ஆண்டு சூழலியல் அமைப்பின் கோல்டுமேன் சுற்றுச்சூழல் விருதும் நோவியனுக்குக் கிடைத்தது. இவ்விருதைப் பெறும் இரண்டாவது பிரான்சு நபர் என்ற சிறப்பு இவருக்கு உண்டு. முன்னதாக 1992 ஆம் ஆண்டு உயிரியலாளர் கிறிஸ்டியன் இழீன் இவ்விருதைப் பெற்றார்.   
## மேற்கோள்கள்

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:பிரான்சிய மக்கள்
இரிக்கார்டோ நவரோ

**இரிக்கார்டோ நவரோ** (*Ricardo Navarro*) மத்திய அமெரிக்காவிலுள்ள  எல் சால்வடோர் நாட்டைச் சேர்ந்த ஒரு பொறியாளராவார். இவர் சுற்றுச்சூழல் அமைப்பான செஸ்டா எனப்படும் பொருத்தமான தொழில்நுட்பத்திற்கான சல்வடார் மையத்தின் நிறுவனராகவும்  தலைவராகவும் இருந்தார். இந்நிறுவனத்தின் நிலையான வளர்ச்சிக்கு இரிக்கார்டோ நவரோ  செய்த பங்களிப்புகளுக்காக 1995 ஆம் ஆண்டு இவருக்கு கோல்டுமேன் சுற்றுச்சூழல் விருது வழங்கப்பட்டது.
## மேற்கோள்கள்

பகுப்பு:வாழும் மக்கள்
பகுப்பு:சுற்றுச்சூழல் செயற்பாட்டாளர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
இல்டன் கெல்லி

**இல்டன் கெல்லி** (*Hilton Kelley*) என்பவர் அமெரிக்காவின் டெக்சாசு மாநிலத்திலுள்ள   போர்ட்டு ஆர்தர் நகரத்தைச் சேர்ந்த முன்னாள் நடிகர் மற்றும்  சுற்றுச்சூழல் ஆர்வலராவார். 2011 ஆம் ஆண்டு இவருக்கு கோல்டுமேன் சுற்றுச்சூழல் விருது வழங்கப்பட்டது. போர்ட்டு ஆர்தர் நகரில் ஐந்து பெரிய சுத்திகரிப்பு நிலையங்கள்  ஆறு ரசாயன ஆலைகள், ஒரு எரிசிதைப்பு உலை வசதி மற்றும் ஒரு கோகோ கோலா குளிர்பான ஆலை ஆகியவை உள்ளன. பெட்ரோ வேதியியல் தொழில் மற்றும் கழிவு வசதிகளால் போர்ட்டு ஆர்தர் மாவட்டம் மாசுபடுவதை தடுப்பதற்கான போராட்டத்திற்காக இல்டன் கெல்லிக்கு இவ்விருது வழங்கப்பட்டது.
 
## மேற்கோள்கள்

பகுப்பு:வாழும் மக்கள்
பகுப்பு:சுற்றுச்சூழல் செயற்பாட்டாளர்கள்
பகுப்பு:அமெரிக்கர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
எட்வார்டு லூரே

**எட்வார்டு லூரே** (*Edward Loure*) ஒரு தான்சானிய பழங்குடியைச் சேர்ந்த ஒரு செயற்பாட்டாளராவார். மாசாய் இனக்குழு மக்களில் லூரேவும் ஒரு உறுப்பினராவார். வணிக சுற்றுலாவால்  அச்சுறுத்தப்பட்ட மாசாயின மக்களின் பாரம்பரிய வாழ்க்கை முறையை பாதுகாக்கும் முயற்சிகளுக்காக எட்வார்டு லூரேவுக்கு 2016 ஆம் ஆண்டு  ஏப்ரல் மாதம் 18 ஆம் தேதி கோல்டுமேன் சுற்றுச்சூழல் விருது வழங்கப்பட்டது.

கடந்த இருபதாண்டு காலத்தில் லூரேவின் முன்னெடுப்பால் 75 சமுகத்தினருடை 500,000 எக்டேர் நிலம் பாதுகாக்கப்பட்டது. 
## மேற்கோள்கள்

பகுப்பு:வாழும் மக்கள்
பகுப்பு:தான்சானியா
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:சுற்றுச்சூழல் செயற்பாட்டாளர்கள்